ΟΔΗΓΙΕΣ

**ΓΙΑ ΜΕΤΑΚΙΝΗΣΕΙΣ – ΕΚΔΡΟΜΕΣ**

**ΜΑΘΗΤΩΝ - ΜΑΘΗΤΡΙΩΝ**

**ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ**

Σύμφωνα με την Ισχύουσα Νομοθεσία

(Υπουργική Απόφαση του ΥΠ.Π.Ε.Θ με αρ. πρωτ. 20883/ΓΔ4/12-02-2020 - Φ.Ε.Κ. 456/τ.Β’/13-02-2020

Δ.Δ.Ε. ΠΙΕΡΙΑΣ

2021

[1. Σχολικός Περίπατος (χωρίς μεταφορικό μέσο – με μεταφορικό μέσο σε κοινό προορισμό – με μεταφορικό μέσο σε διαφορετικό προορισμό ανά τάξη) 3](#_Toc87220246)

[2. Διδακτική Επίσκεψη (με ή χωρίς μεταφορικό μέσο) 3](#_Toc87220247)

[3. Ημερήσια εκπαιδευτική εκδρομή 4](#_Toc87220248)

[4. Πολυήμερη εκπαιδευτική εκδρομή Γ΄ τάξης ΓΕ.Λ.– ΕΠΑ.Λ. 5](#_Toc87220249)

[5. Εκπαιδευτικές επισκέψεις εσωτερικού στο πλαίσιο εγκεκριμένων προγραμμάτων σχολικών δραστηριοτήτων (Πολιτιστικών θεμάτων – Περιβαλλοντικής Εκπαίδευσης – Αγωγής Υγείας – Αγωγής σταδιοδρομίας) 6](#_Toc87220250)

[6. Εκπαιδευτικές επισκέψεις στο εσωτερικό της χώρας στο πλαίσιο του Αναλυτικού Προγράμματος 6](#_Toc87220251)

[7. Μετακινήσεις μαθητών και εκπαιδευτικών στο εξωτερικό στο πλαίσιο: 7](#_Toc87220252)

[8. Μετακινήσεις μαθητών και εκπαιδευτικών στο εσωτερικό της χώρας στο πλαίσιο συμμετοχής σε διαγωνισμούς ή εκδηλώσεις (μαθητικά συνέδρια, ημερίδες, προγράμματα, διασχολικές συνεργασίες κ.λπ.) με σχετική έγκριση από τις αρμόδιες υπηρεσίες του Υ.ΠΑΙ.Θ. 9](#_Toc87220253)

[9. Μετακινήσεις μαθητών και εκπαιδευτικών στο πλαίσιο επισκέψεων στη Βουλή των Ελλήνων 10](#_Toc87220254)

[10. Ημερήσιες και πολυήμερες μετακινήσεις μαθητών και εκπαιδευτικών στο εσωτερικό και στο εξωτερικό της χώρας στο πλαίσιο εγκεκριμένων Ευρωπαϊκών προγραμμάτων (Erasmus+, e- twinning κ.λπ.) 10](#_Toc87220255)

[Φ.Ε.Κ. 625/27-02-2020 10](#_Toc87220256)

[11. Οδηγίες για την ορθή συμπλήρωση και συγγραφή του Πρακτικού Συλλόγου Διδασκόντων 11](#_Toc87220257)

[12. Οδηγίες για την αλλαγή στοιχείων/τροποποίηση – ακύρωση μετακίνησης 13](#_Toc87220258)

[13. Προσοχή! 13](#_Toc87220259)

1. Σχολικός Περίπατος (χωρίς μεταφορικό μέσο – με μεταφορικό μέσο σε κοινό προορισμό – με μεταφορικό μέσο σε διαφορετικό προορισμό ανά τάξη)

Άρθρο 1 της Υ.Α. 20883/ΓΔ4/12-02-2020

* Τάξεις*:* Όλες οι τάξεις την ίδια μέρα, είτε στον ίδιο προορισμό είτε σε διαφορετικό.
* Διάρκεια*:* Εντός διδακτικού ωραρίου.

## Συνοδοί*:*

* 1. Για τον περίπατο σε ένα προορισμό ορίζονται: Αρχηγός, Αναπληρωτής Αρχηγός και ως Συνοδοί όλοι/όλες οι εκπαιδευτικοί που είναι στο πρόγραμμα της ημέρας του περιπάτου
	2. Για το περίπατο σε διαφορετικό προορισμό ορίζονται: Αρχηγός, Αναπληρωτής Αρχηγός, ένας (1) Συνοδός ανά 25 μαθητές και Αναπληρωτές συνοδών (όσοι και οι συνοδοί)

## Περιορισμοί*:*

1. Έως πέντε (5) σχολικοί περίπατοι κατά τη διάρκεια του διδακτικού έτους.
2. Δεν πραγματοποιούνται περισσότεροι του ενός (1) περιπάτου μέσα στον ίδιο μήνα.
3. Για σχολικό περίπατο που πραγματοποιείται με μεταφορικό μέσο είναι απαραίτητη η συμμετοχή του 70% των μαθητών-τριών, ενώ στους μαθητές/-τριες των οποίων οι γονείς έχουν καταθέσει αρνητική δήλωση, δεν τους/τις καταχωρίζονται απουσίες και παραμένουν στο σχολείο κατά τη διάρκεια του περιπάτου. (βλ. *Άρθρο 1 της Υ.Α 20883/ΓΔ4/12-02-2020)*
* Δικαιολογητικά*:* Για την πραγματοποίηση περιπάτου ενημερώνεται η Δ.Δ.Ε. Πιερίας μέσω του Π.Σ. «Αθηνά»
* Προθεσμίες δικαιολογητικών*:* Αν πρόκειται για περίπατο **χωρίς μεταφορικό μέσο** ενημερώνετε το Π.Σ. «Αθηνά», την ίδια μέρα που πραγματοποιείται. Αν πρόκειται για περίπατο **με μεταφορικό μέσο** ενημερώνετε το Π.Σ. «Αθηνά», τουλάχιστον 2 μέρες πριν την πραγματοποίηση του και αφού έχετε ολοκληρώσει τη προβλεπόμενη διαδικασία.
* Έγκριση: Ο περίπατος εγκρίνεται από το Σύλλογο διδασκόντων, σύμφωνα με το άρθρο 1 της *20883/ΓΔ4/12-02-2020* το οποίο και θα πρέπει να συμβουλεύεστε.
* *Σε κάθε περίπτωση πρέπει να ενημερώνετε το Π.Σ. «Αθηνά»*
1. Διδακτική Επίσκεψη (με ή χωρίς μεταφορικό μέσο)

Άρθρο 4 της Υ.Α 20883/ΓΔ4/12-02-2020

* Τάξεις*:* Ανά τάξη ή τμήμα, τομέα, ειδικότητα, τμήμα ειδικότητας.
* Διάρκεια*:* Εντός ωραρίου λειτουργίας του Σχολείου και μόνο σε εξαιρετικές περιπτώσεις η διάρκειά τους μπορεί να παραταθεί έως και δύο (2) ώρες πέραν του ωραρίου, κατά τη κρίση του/της κ.κ. Διευθυντή/Διευθύντριας του Σχολείου.
* Συνοδοί*:* Αρχηγός, Αναπληρωτής Αρχηγός, ένας (1) Συνοδός ανά 25 μαθητές και Αναπληρωτές συνοδών (όσοι και οι συνοδοί).

## Περιορισμοί*:*

* 1. Έως εννέα (9) διδακτικές επισκέψεις κατά τη διάρκεια της χρονιάς.
	2. Οι διδακτικές επισκέψεις αναφέρονται σε συγκεκριμένη ενότητα των διδακτικών αντικειμένων του αναλυτικού προγράμματος και πραγματοποιούνται κατόπιν αιτιολογημένης εισήγηση του/της εκπαιδευτικού που προτείνει την εν λόγω επίσκεψη.
	3. Απαραίτητη η συμμετοχή του 70% των φοιτώντων μαθητών/-τριών της τάξης, τμήματος, τομέα, ειδικότητας ή του τμήματος ειδικότητας.
	4. Οι μαθητές/-τριες που δεν συμμετέχουν παραμένουν στο σχολείο συμμετέχοντας σε σχολικές δραστηριότητες ή παρακολουθώντας ειδικά διαμορφωμένο ωρολόγιο πρόγραμμα με απόφαση του Συλλόγου Διδασκόντων.
* Δικαιολογητικά*:* Για την πραγματοποίηση διδακτικής επίσκεψης πρέπει να ενημερώνετε το Π.Σ. «Αθηνά»
* Προθεσμίες*:* Τουλάχιστον δύο (2) ημέρες πριν την πραγματοποίηση της Διδακτικής επίσκεψης.
* Έγκριση*:* Η Διδακτική επίσκεψη εγκρίνεται από τον/την κ.κ. Διευθυντή/-τρια του Σχολείου και το Σύλλογο διδασκόντων, σύμφωνα με το άρθρο 1 της Υ.Α 20883/ΓΔ4/12-02-2020το οποίο και θα πρέπει να συμβουλεύεστε.
1. Ημερήσια εκπαιδευτική εκδρομή

Άρθρο 2 της Υ.Α 20883/ΓΔ4/12-02-2020

* Τάξεις*:* Όλο το Σχολείο σε ένα προορισμό ή ανά τάξη σε διαφορετικό προορισμό την ίδια μέρα.
* Διάρκεια*:* Μια (1) ημέρα (χωρίς διανυκτέρευση) με αναχώρηση μετά τις 06.00 π.μ. και επιστροφή το αργότερο έως τις 22.00 μ.μ. (πάντα από και προς τον χώρο του Σχολείου)
* Συνοδοί*:* Αρχηγός, Αναπληρωτής Αρχηγός, ένας (1) Συνοδός ανά 25 μαθητές και Αναπληρωτές συνοδών (όσοι και οι συνοδοί)

## Περιορισμοί*:*

* 1. Μία (1) ημερήσια εκδρομή μέσα στο διδακτικό έτος (έως και 10 ημέρες πριν από τη λήξη των μαθημάτων).
	2. Απαραίτητη η συμμετοχή του 70% των μαθητών/-τριών του σχολείου. Στη περίπτωση που η εκδρομή πραγματοποιείται σε διαφορετικούς προορισμούς ανά τάξη, είναι απαραίτητη η συμμετοχή του 70% των μαθητών/-τριών της κάθε τάξης.
	3. Οι μαθητές/-τριες που δεν συμμετέχουν, παραμένουν στο σχολείο συμμετέχοντας σε σχολικές δραστηριότητες, με απόφαση του Συλλόγου Διδασκόντων.

* Έγκριση*:* Από τον Σύλλογο Διδασκόντων του σχολείου
1. Πολυήμερη εκπαιδευτική εκδρομή Γ΄ τάξης ΓΕ.Λ.– ΕΠΑ.Λ.

Άρθρο 2 της Υ.Α 20883/ΓΔ4/12-02-2020

* Τάξεις*:* Γ’ Λυκείου
* Διάρκεια*:* Έως πέντε (5) εργάσιμες ημέρες ή έως επτά (7) ημέρες, εάν συμπεριληφθούν έως δύο (2) αργίες, κατόπιν αιτιολογημένης απόφασης του Συλλόγου Διδασκόντων. Κατ’ εξαίρεση στην περίπτωση, που η εκδρομή έχει διάρκεια πέντε (5) εργάσιμες ημέρες, δεν συνυπολογίζονται οι διανυκτερεύσεις κατά τη διάρκεια της μετακίνησης τους με πλοία, όταν αυτά εκτελούν αποκλειστικά και μόνο βραδινά δρομολόγια.

## Συνοδοί*:*

Για το εσωτερικό:

Αρχηγός, Αναπληρωτής Αρχηγός, ένας (1) Συνοδός ανά 25 μαθητές και Αναπληρωτές συνοδών (όσοι και οι συνοδοί).

Για το εξωτερικό:

Αρχηγός, Αναπληρωτής Αρχηγός, ένας/μία (1) Συνοδός ανά είκοσι (20) μαθητές/-τριες και Αναπληρωτές συνοδών (όσοι/όσες και οι συνοδοί).

## Περιορισμοί*:*

* 1. Μια (1) πολυήμερη εκπαιδευτική εκδρομή, στο εσωτερικό ή στο εξωτερικό, κατά το χρονικό διάστημα από 15 Οκτωβρίου έως 19 Δεκεμβρίου (ημέρα επιστροφής) και από 1 Φεβρουαρίου έως και δέκα (10) ημέρες πριν τη λήξη των μαθημάτων.
	2. Οι μαθητές/-τριες που δεν συμμετέχουν παραμένουν στο σχολείο παρακολουθώντας ειδικά διαμορφωμένο ωρολόγιο πρόγραμμα με απόφαση του Συλλόγου Διδασκόντων.

## Έγκριση για το εσωτερικό: Από τον Σύλλογο Διδασκόντων του Σχολείου

## Έγκριση για το εξωτερικό: Από τη Δ.Δ.Ε. Πιερίας

## Δικαιολογητικά για την έγκριση μετακίνησης στο εξωτερικό (υποβάλλονται στη Δ.Δ.Ε.):

1. ΥΠΟΔΕΙΓΜΑ Β (βλ. Υποδείγματα εξωτερικού στην ιστοσελίδα της Δ/νσης )
2. ΥΠΟΔΕΙΓΜΑ Γ (βλ. Υποδείγματα εξωτερικού στην ιστοσελίδα της Δ/νσης )
3. ΥΠΟΔΕΙΓΜΑ ΣΤ (βλ. Υποδείγματα εξωτερικού στην ιστοσελίδα της Δ/νσης )
4. Ιδιωτικό συμφωνητικό μεταξύ Τουριστικού γραφείου και Σχολείου
5. Ασφαλιστική κάλυψη
6. Βεβαίωση ασφαλούς μετακίνησης
7. Αντίγραφο κοινοποίησης προς την Τροχαία
8. Ακριβές φωτοαντίγραφο πρακτικού του Συλλόγου Διδασκόντων. (βλ. συγγραφή πρακτικού **Ενότητα 11 και ΥΠΟΔΕΙΓΜΑ Ε** στα «Υποδείγματα εξωτερικού» στην ιστοσελίδα της Δ/νσης)
9. Η απόφαση του Συλλόγου Διδασκόντων πρέπει να λαμβάνεται είκοσι (20) ημέρες πριν την μετακίνηση.

## Προθεσμίες υποβολής στη Δ.Δ.Ε.:

Τουλάχιστον δεκαπέντε (15) ημέρες πριν την πραγματοποίηση της μετακίνησης.

1. Εκπαιδευτικές επισκέψεις εσωτερικού στο πλαίσιο εγκεκριμένων προγραμμάτων σχολικών δραστηριοτήτων (Πολιτιστικών θεμάτων – Περιβαλλοντικής Εκπαίδευσης – Αγωγής Υγείας – Αγωγής σταδιοδρομίας)

Άρθρο 3 της Υ.Α . 20883/ΓΔ4/12-02-2020

* Τάξεις*:* Συγκεκριμένη ομάδα μαθητών και μαθητριών – εκπαιδευτικών οι οποίοι/οποίες υλοποιούν το εγκεκριμένο πρόγραμμα.
* Διάρκεια*:* Πραγματοποιούνται έως δύο (2) εκπαιδευτικές επισκέψεις στο εσωτερικό ή σε Κέντρα Περιβαλλοντικής Εκπαίδευσης (Κ.Π.Ε) διάρκειας έως δύο (2) εργάσιμων ημερών ή έως τεσσάρων (4) ημερών, εάν συμπεριληφθούν έως δύο (2) αργίες ή έως τέσσερις (4) εκπαιδευτικές επισκέψεις διάρκειας μιας (1) ημέρας μόνο για τις Σχολικές Μονάδες Ειδικής Αγωγής και Εκπ/σης Δ/θμιας Εκπαίδευσης (ΣΜΕΑΕ). Δεν συνυπολογίζονται οι διανυκτερεύσεις κατά τη διάρκεια της μετακίνησης τους με πλοία, όταν αυτά εκτελούν αποκλειστικά και μόνο βραδινά δρομολόγια.
* Συνοδοί*:* Αρχηγός, Αναπληρωτής/-τρια Αρχηγός, ένας (1) Συνοδός ανά 25 μαθητές και Αναπληρωτές συνοδών (όσοι και οι συνοδοί)
* Περιορισμοί*:* Πραγματοποιούνται οποτεδήποτε μέσα στο διδακτικό έτος και μέχρι δέκα (10) ημέρες πριν τη λήξη των μαθημάτων.

* Έγκριση*:* Από τον Σύλλογο Διδασκόντων του σχολείου
* Επισήμανση: Στο πρακτικό θα πρέπει αυστηρά να αναγράφονται ο τίτλος και ο αρ.πρωτ. της απόφασης έγκρισης του προγράμματος από τη Δ.Δ.Ε., καθώς και αναλυτική ονομαστική κατάσταση των συμμετεχόντων μαθητών.
1. Εκπαιδευτικές επισκέψεις στο εσωτερικό της χώρας στο πλαίσιο του Αναλυτικού Προγράμματος

Άρθρο 3 της Υ.Α 20883/ΓΔ4/12-02-2020

* Τάξεις*:* Όλες οι τάξεις Γυμνασίου, Γενικού Λυκείου και Α΄ τάξης ΕΠΑ.Λ. (έως 1 επίσκεψη), ενώ από τη Β΄ τάξη και Γ΄ τάξη, τομέα, ειδικότητα, ή τμήμα ειδικότητας ΕΠΑ.Λ. έως 2 επισκέψεις)
* Διάρκεια*:* Έως τρεις (3) εργάσιμες ημέρες ή έως πέντε (5) ημέρες, εάν συμπεριληφθούν έως δύο (2) αργίες. Στις παραπάνω ημέρες δεν συνυπολογίζονται οι διανυκτερεύσεις κατά τη διάρκεια της μετακίνησης τους με πλοία, όταν αυτά εκτελούν αποκλειστικά και μόνο βραδινά δρομολόγια.
* Συνοδοί*:* Αρχηγός, Αναπληρωτής/-τρια Αρχηγός, ένας/μία (1) Συνοδός ανά 25 μαθητές/-τριες και Αναπληρωτές/-τριες συνοδών (όσοι και οι συνοδοί).

## Περιορισμοί*:*

* 1. Μια (1) εκπαιδευτική επίσκεψη στο εσωτερικό ανά τάξη Γυμνασίου, ΓΕ.Λ., Α’ τάξη ΕΠΑ.Λ. ή έως δύο (2) επισκέψεις ανά τάξη, τομέα, ειδικότητα ή τμήμα ειδικότητας Β΄ και Γ΄ τάξης ΕΠΑ.Λ. διάρκειας έως τριών (3) εργάσιμων η έως πέντε (5) ημερών εφόσον συμπεριληφθούν δύο (2) αργίες.
	2. Μία (1) εκπαιδευτική επίσκεψη ανά τάξη Ειδικού Γυμνασίου και Ειδικού Λυκείου και Α΄ τάξη Εσπερινού ΕΠΑ.Λ. ή έως δύο (2) εκπαιδευτικές επισκέψεις ανά τάξη Ε.Ε.Ε.Ε.Κ., Ειδικού Επαγγελματικού Γυμνασίου ή ανά τάξη, τομέα, ειδικότητα ή τμήμα ειδικότητας Β΄, Γ΄ και Δ΄ Εσπερινού ΕΠΑ.Λ. διάρκειας έως τριών (3) εργάσιμων ημερών ή έως πέντε (5) ημερών, εάν συμπεριληφθούν έως δύο (2) αργίες ή έως τέσσερις (4) εκπαιδευτικές επισκέψεις διάρκειας μιας (1) ημέρας.
	3. Οι μαθητές/-τριες που δεν συμμετέχουν παραμένουν στο σχολείο παρακολουθώντας ειδικά διαμορφωμένο ωρολόγιο πρόγραμμα με απόφαση του Συλλόγου Διδασκόντων.
	4. Πρέπει να συμμετέχει τουλάχιστον το 70% των μαθητών/-τριών της τάξης, του τομέα, της ειδικότητας ή του τμήματος ειδικότητας.
* Έγκριση*:* Από τον Σύλλογο Διδασκόντων του σχολείου
1. Μετακινήσεις μαθητών και εκπαιδευτικών στο εξωτερικό στο πλαίσιο:
* Εκπαιδευτικών Ανταλλαγών σε συνέχεια διακρατικών συμφωνιών, μνημονίων συνεργασίας, εκτελεστικών προγραμμάτων

# Αδελφοποιήσεων

* Εκπαιδευτικών προγραμμάτων της Γενικής Γραμματείας Θρησκευμάτων
* Ευρωπαϊκών δραστηριοτήτων εκτός προγραμμάτων Erasmus+

# Προγραμμάτων Διεθνών Οργανισμών

* Συμμετοχών σε διεθνείς συναντήσεις - συνέδρια – ημερίδες – διαγωνισμούς – μαθητικές επιστημονικές Ολυμπιάδες – άλλες διεθνείς εκδηλώσεις
* Βράβευσης με ταξίδι στο εξωτερικό κατόπιν συμμετοχής σε διαγωνιστική διαδικασίας βραβευμένη από το Υ.ΠΑΙ.Θ.
* Πιλοτικών προγραμμάτων και διεθνών σχολικών δικτύων που εγκρίνονται ή συντονίζονται από το Υ.ΠΑΙ.Θ.
* Επισκέψεων σε ερευνητικά κέντρα, εκπαιδευτικά ιδρύματα, πανεπιστήμια, κέντρα πολιτισμού και/ή αθλητισμού,
* Επισκέψεων σε ευρωπαϊκούς θεσμούς/διεθνείς οργανισμούς κατόπιν σχετικής πρόσκλησης και αποδοχής τυχόν αιτήματος από τον διεθνή οργανισμό

# Πρόσκλησης από σχολείο της Ομογένειας

Άρθρο 5 της Υ.Α 20883/ΓΔ4/12-02-2020

* Τάξεις*:* Όλες οι τάξεις.
* Διάρκεια*:* Έως επτά (7) ημέρες συμπεριλαμβανομένων των αργιών, για μετάβαση σε Ευρωπαϊκό ή Μεσογειακό κράτος και έως δέκα (10) ημέρες συμπεριλαμβανομένων των αργιών για μετάβαση σε κράτος εκτός Ευρώπης ή Μεσογείου. Ο αριθμός των ημερών μετακίνησης πρέπει απαραίτητα να δικαιολογείται από το εκπαιδευτικό πρόγραμμα της επίσκεψης.
* Συνοδοί*:* Αρχηγός, Αναπληρωτής/-τρια Αρχηγός, ένας/μία (1) Συνοδός ανά είκοσι (20) μαθητές/-τριες και Αναπληρωτές/Αναπληρώτριες συνοδών (όσοι και οι συνοδοί).

## Περιορισμοί*:*

* 1. Οι μετακινήσεις πραγματοποιούνται εντός του σχολικού έτους, εξαιρουμένου του χρονικού διαστήματος μιας (1) εβδομάδας πριν την έναρξη των εξετάσεων (ενδοσχολικών και πανελλαδικών) και έως τη λήξη τους.
	2. επιτρέπεται μία (1) μετακίνηση στο πλαίσιο αδελφοποίησης με σχολείο του εξωτερικού ανά σχολικό έτος.

## Δικαιολογητικά*:*

1. ΥΠΟΔΕΙΓΜΑ Β (βλ. Υποδείγματα εξωτερικού στην ιστοσελίδα της Δ/νσης) ΥΠΟΔΕΙΓΜΑ Γ (βλ. Υποδείγματα εξωτερικού στην ιστοσελίδα της Δ/νσης) ΥΠΟΔΕΙΓΜΑ ΣΤ (βλ. Υποδείγματα εξωτερικού στην ιστοσελίδα της Δ/νσης)
2. Ιδιωτικό συμφωνητικό μεταξύ Τουριστικού γραφείου και Σχολείου
3. Ασφαλιστική κάλυψη
4. Βεβαίωση ασφαλούς μετακίνησης
5. Αντίγραφο κοινοποίησης προς τη Τροχαία
6. Ακριβές φωτοαντίγραφο πρακτικού του Συλλόγου Διδασκόντων. (βλ. συγγραφή πρακτικού **Ενότητα 11 και ΥΠΟΔΕΙΓΜΑ Ε** στα «Υποδείγματα εξωτερικού» στην ιστοσελίδα της Δ/νσης Η απόφαση του Συλλόγου Διδασκόντων πρέπει να λαμβάνεται είκοσι (20) ημέρες πριν την μετακίνηση

## Επιπλέον δικαιολογητικά και επισημάνσεις ανά περίπτωση***:***

* Μετακίνηση στα πλαίσια αδελφοποίησης:
1. Έγκριση αδελφοποίησης
2. Κοινό πρόγραμμα δραστηριοτήτων το οποίο αφορά σε όλη τη διάρκεια της μετακίνησης το οποίο πρέπει να είναι υπογεγραμμένο και από τα δύο (2) σχολεία.

\*\* Διαδικασία έκδοσης έγκρισης αδελφοποίησης*:*

Η έγκριση αδελφοποίησης χορηγείται από την Περιφερειακή Ενότητα Πιερίας και για την έκδοση της απαιτείται

1. Διαβιβαστικό του σχολείου προς την Δ.Δ.Ε. ΠΙΕΡΙΑΣ
2. Πρόσκληση και αποδοχή της αδελφοποίησης από το σχολείο του εξωτερικού
3. Πρακτικό Συλλόγου Διδασκόντων στο οποίο πρέπει να περιγράφεται επακριβώς ο σκοπός της αδελφοποίησης και οι υπεύθυνοι/υπεύθυνες εκπαιδευτικοί για την αδελφοποίηση.
* Μετακίνηση στα πλαίσια ανταλλαγής:

Σύμβαση συνεργασίας μεταξύ των 2 σχολείων.

* Μετακίνηση στα πλαίσια πρόσκλησης από Σχολείο Ομογένειας:
* Πρόσκληση από Σχολείο της Ομογένειας

***με τον όρο σχολεία της Ομογένειας εννοούνται αποκλειστικά και μόνο τα σχολεία που αναφέρονται στην περίπτωση α) του άρθρου 3 του νόμου 4415/2016 (ΦΕΚ 159/τ.Α/2016)***

* Συμμετοχή σε διεθνή προγράμματα, διεθνή συνέδρια, συναντήσεις, διαγωνισμούς, μαθητικές ολυμπιάδες ή εκδηλώσεις:

Έγκριση ή αποδοχή συμμετοχής στο πρόγραμμα κατά περίπτωση

* Προθεσμίες*:* Τουλάχιστον δεκαπέντε (15) ημέρες πριν την πραγματοποίηση της μετακίνησης
* Έγκριση*:* Από τη Δ.Δ.Ε. Πιερίας
1. Μετακινήσεις μαθητών και εκπαιδευτικών στο εσωτερικό της χώρας στο πλαίσιο συμμετοχής σε διαγωνισμούς ή εκδηλώσεις (μαθητικά συνέδρια, ημερίδες, προγράμματα, διασχολικές συνεργασίες κ.λπ.) με σχετική έγκριση από τις αρμόδιες υπηρεσίες του Υ.ΠΑΙ.Θ.

Άρθρο 8 της Υ.Α 20883/ΓΔ4/12-02-2020

* Τάξεις*:* Όλες οι τάξεις
* Διάρκεια*:* Οι ημέρες μετακίνησης προσδιορίζονται από τις ημερομηνίες διεξαγωγής της εγκεκριμένης εκδήλωσης
* Συνοδοί*:* Αρχηγός, Αναπληρωτής/-τρια Αρχηγός, ένας/μία (1) Συνοδός ανά 25 μαθητές και Αναπληρωτές/-τριες συνοδών (όσοι και οι συνοδοί)

## Περιορισμοί*:*

* 1. πραγματοποιούνται εργάσιμες ημέρες, Σάββατο ή / και Κυριακή
	2. απαιτείται έγκριση από τις αρμόδιες υπηρεσίες του Υ.ΠΑΙ.Θ.
	3. οι εκδηλώσεις οργανώνονται από ερευνητικά και εκπαιδευτικά ιδρύματα, επιστημονικές ενώσεις ή φορείς του εσωτερικού ή του εξωτερικού
	4. στην πράξη του Συλλόγου Διδασκόντων πρέπει να περιγράφεται επακριβώς η δράση και να τεκμηριώνονται οι λόγοι συμμετοχής των μαθητών/-τριών και συνοδών εκπαιδευτικών.

* Έγκριση*:* Από τον Σύλλογο Διδασκόντων του σχολείου

## Επισημάνσεις:

1. στο πρακτικό του Συλλόγου Διδασκόντων θα πρέπει να αναγράφονται το ονοματεπώνυμα των συμμετεχόντων/συμμετεχουσών μαθητών/-τριών καθώς και ο αριθμός πρωτοκόλλου της έγκρισης του διαγωνισμού ή της εκδήλωσης από την αρμόδια υπηρεσία του Υ.ΠΑΙ.Θ.
2. Στη μετακίνηση των μαθητών/-τριών μπορούν να συμμετάσχουν με δική τους δαπάνη και εφόσον το επιθυμούν, οι γονείς ή κηδεμόνες των μαθητών/μαθητριών που συμμετέχουν με την σύμφωνη γνώμη του Συλλόγου Διδασκόντων
3. Μετακινήσεις μαθητών και εκπαιδευτικών στο πλαίσιο επισκέψεων στη Βουλή των Ελλήνων

 Άρθρο 7 της Υ.Α 20883/ΓΔ4/12-02-2020

* Τάξεις*:* Όλες οι τάξεις
* Διάρκεια*:* Η ημερομηνία (εργάσιμες μέρες) και οι ώρες ορίζονται από την Βουλή των Ελλήνων στην ηλεκτρονική επιβεβαίωση της αίτησης του σχολείου.
* Συνοδοί*:* Αρχηγός, Αναπληρωτής/-τρια Αρχηγός, ένας/μία (1) Συνοδός ανά 25 μαθητές και Αναπληρωτές/-τριες συνοδών (όσοι και οι συνοδοί)

## Περιορισμοί*:*

* 1. Απαιτείται η συμμετοχή του 50% των μαθητών/-τριών της τάξης
	2. Πραγματοποιούνται από την έναρξη του διδακτικού έτους έως και δέκα (10) ημέρες πριν τη λήξη των μαθημάτων
	3. Πραγματοποιούνται ύστερα από τη έγκριση του προγράμματος από το Υ.ΠΑΙ.Θ. και την υποβολή σχετικής αίτησης του σχολείου

* Έγκριση*:* Από το Σύλλογο Διδασκόντων του Σχολείου
1. Ημερήσιες και πολυήμερες μετακινήσεις μαθητών και εκπαιδευτικών στο εσωτερικό και στο εξωτερικό της χώρας στο πλαίσιο εγκεκριμένων Ευρωπαϊκών προγραμμάτων (Erasmus+, e- twinning κ.λπ.)

Φ.Ε.Κ. 625/27-02-2020

* Τάξεις*:* Όλες οι τάξεις
* Διάρκεια*: α) Για μαθητές/τριες συνοδευόμενους/ες από εκπαιδευτικούς:* Έως είκοσι δύο (22) ημέρες συμπεριλαμβανομένων των αργιών, β) για εκπαιδευτικούς: έως δεκατέσσερις (14) ημέρες συμπεριλαμβανομένων των αργών.
* Συνοδοί*:* Αρχηγός, Αναπληρωτής/-τρια Αρχηγός, ένας/μία (1) Συνοδός ανά είκοσι (20) μαθητές/-τριες και Αναπληρωτές/-τριες συνοδών (όσοι/όσες και οι συνοδοί)

## Περιορισμοί*:*

* 1. ο αριθμός των μετακινήσεων ανά έτος, η χρονική περίοδος μετακίνησης και ο αριθμός των μετακινούμενων μαθητών/-τριών και συνοδών εκπαιδευτικών, οι οποίοι πρέπει απαραιτήτως να ανήκουν στη σχολική μονάδα και στην παιδαγωγική ομάδα του προγράμματος, καθορίζονται σύμφωνα με το πρόγραμμα εργασίας του εγκεκριμένου σχεδίου στο οποίο εντάσσεται η μετακίνηση, με τη προϋπόθεση ότι δεν διαταράσσεται η ομαλή λειτουργία της σχολικής μονάδας, ιδιαίτερα κατά τη περίοδο πανελλαδικών και ενδοσχολικών εξετάσεων
	2. οι μετακινούμενοι εκπαιδευτικοί πρέπει να είναι μέλη της παιδαγωγικής ομάδας που έχει οριστεί για την υλοποίηση του σχεδίου. Στις αποφάσεις μετακίνησης θα πρέπει να αναγράφονται ρητά τα ονόματα των εκπαιδευτικών και των μαθητών/-τριών που πρόκειται να μετακινηθούν.

##

## Δικαιολογητικά*:*



1. ΥΠΟΔΕΙΓΜΑ Β (βλ. Υποδείγματα εξωτερικού στην ιστοσελίδα της Δ/νσης)
2. ΥΠΟΔΕΙΓΜΑ Γ (βλ. Υποδείγματα εξωτερικού στην ιστοσελίδα της Δ/νσης)
3. ΥΠΟΔΕΙΓΜΑ ΣΤ (βλ. Υποδείγματα εξωτερικού στην ιστοσελίδα της Δ/νσης)
4. Ακριβές φωτοαντίγραφο πρακτικού του Συλλόγου Διδασκόντων. (βλ. συγγραφή πρακτικού **Ενότητα 11 και ΥΠΟΔΕΙΓΜΑ Ε** στα «Υποδείγματα εξωτερικού» στην ιστοσελίδα της Δ/νσης) - Η απόφαση του Συλλόγου Διδασκόντων πρέπει να λαμβάνεται είκοσι (20) ημέρες πριν την μετακίνηση.
5. Αντίγραφο του πρακτικού συγκρότησης της παιδαγωγικής ομάδας
6. Πρόσκληση και πρόγραμμα της επίσκεψης από το ξένο σχολείο ή τον φορέα υποδοχής.
7. Επίσημη έγκριση του προγράμματος από τον φορέα συντονισμού σε εθνικό επίπεδο. Σε περίπτωση συμμετοχής σχολικής μονάδας ως εταίρος σε σύμπραξη όπου ο συντονιστής είναι φορέας του εξωτερικού, απαιτείται η προσκόμιση της σύμβασης στο σχετικό παράρτημα της οποίας αναγράφεται ο κατάλογος των εταίρων.
* Προθεσμίες*:* Τουλάχιστον δεκαπέντε (15) ημέρες πριν την πραγματοποίηση της μετακίνησης
* Έγκριση*:* Από τη Δ.Δ.Ε. Πιερίας.
1. Οδηγίες για την ορθή συμπλήρωση και συγγραφή του Πρακτικού Συλλόγου Διδασκόντων

Υ.Α 20883/ΓΔ4/12-02-2020

Ο Σύλλογος Διδασκόντων Εκπαιδευτικών του Σχολείου λαμβάνει απόφαση για τον σκοπό της εκδρομής – μετακίνησης και τον τόπο προορισμού (με αιτιολόγηση):

* Τουλάχιστον είκοσι (20) ημέρες πριν από τη πραγματοποίηση της μετακίνησης για τις πολυήμερες εκδρομές
* Τουλάχιστον δέκα (10) ημέρες πριν από τη πραγματοποίηση των ημερήσιων εκδρομών

Στην απόφαση θα πρέπει απαραιτήτως να αναγράφονται τα εξής:

1. Ημερομηνία και θέμα Συνεδρίασης
2. Αναφορά στην ισχύουσα νομοθεσία, εν προκειμένω στην Υπουργική Απόφαση με αριθμ. πρωτ. 20883/ΓΔ4/12-02-2020 - Φ.Ε.Κ. 456/τ.Β’/13-02-2020 (δεν ισχύουν προγενέστερες αποφάσεις και εγκύκλιοι)
3. Αναφορά στην κατηγορία της μετακίνησης βάσει της υπ. αρ. πρωτ. 20883/ΓΔ4/12-02-2020 Υπουργικής Απόφασης
4. Αιτιολόγηση του σκοπού και της επιλογής του τόπου της μετακίνησης
5. Για τα εγκεκριμένα προγράμματα σχολικών δραστηριοτήτων να αιτιολογείται η συσχέτιση του θέματος του προγράμματος που υλοποιείται στο σχολείο με τις δράσεις που θα πραγματοποιηθούν στην μετακίνηση. Επίσης θα πρέπει απαραίτητα να αναφέρεται ο αριθμός της απόφασης έγκρισης του προγράμματος και ο τίτλος του προγράμματος.
6. Για μετακινήσεις στο πλαίσιο Αναλυτικού Προγράμματος θα πρέπει να αιτιολογείται η σχέση της εκπαιδευτικής επίσκεψης με τους διδακτικούς στόχους και τις διδακτικές ενότητες μαθήματος του Αναλυτικού Προγράμματος της σχολικής μονάδας.
7. Για μετακινήσεις εξωτερικού του άρθρου 5, παρ.1 της Υ.Α. 20883/ΓΔ4/12-02-2020, ο αριθμός των ημερών μετακίνησης πρέπει να δικαιολογείται απαραιτήτως από το εκπαιδευτικό πρόγραμμα της επίσκεψης.
8. Στην περίπτωση της αδελφοποίησης, το ελληνικό σχολείο πρέπει να παρουσιάσει πρόγραμμα δραστηριοτήτων με το αδελφοποιημένο σχολείο του εξωτερικού, το οποίο θα πρέπει να είναι κοινό για τα δύο σχολεία, για όλη τη διάρκεια της μετακίνησης (άρθρο 5, παρ.8)
9. Για μετακινήσεις εσωτερικού στο πλαίσιο συμμετοχής σε διαγωνισμούς και εγκεκριμένες εκδηλώσεις πρέπει στην Πράξη του Συλλόγου να περιγράφεται επακριβώς η δράση στην οποία συμμετέχουν οι μαθητές/-τριες και να τεκμηριώνονται οι λόγοι συμμετοχής (άρθρο 8, παρ.2)
10. Για τις μετακινήσεις στη Βουλή των Ελλήνων να αναφέρεται η έγκριση του προγράμματος επισκέψεων της Βουλής του Υ.ΠΑΙ.Θ.
11. Για μετακινήσεις στο πλαίσιο συμμετοχής σε διαγωνισμούς και άλλες εγκεκριμένες εκδηλώσεις εσωτερικού και εξωτερικού να αναφέρεται η έγκριση της εκδήλωσης από το Υ.ΠΑΙ.Θ.
12. Για μετακινήσεις στο πλαίσιο υλοποίησης Ευρωπαϊκών Προγραμμάτων να αναφέρεται η ονομασία, ο τίτλος και ο κωδικός του προγράμματος.
13. Ο προορισμός της μετακίνησης.
14. Η ημερομηνία αναχώρησης και επιστροφής και οι ώρες αναχώρησης, άφιξης στον προορισμό και επιστροφής. Αναχώρηση από το χώρο του Σχολείου ή από χώρο που καθορίζεται από τον Σύλλογο Διδασκόντων, μετά τις 06.00 π.μ. και επιστροφή το αργότερο έως τις 22.00μ.μ, όταν η μετακίνηση γίνεται οδικώς.
15. Το σύνολο των ημερών μετακίνησης.
16. Η/Οι τάξη/εις, το/τα τμήμα/τα, ο τομέας, η ειδικότητα ή τμήμα ειδικότητας που συμμετέχουν στη μετακίνηση.
17. Ο αριθμός συμμετεχόντων μαθητών/-τριών επί του συνολικού αριθμού μαθητών/-τριών του Σχολείου/της τάξης/του τμήματος/ του τομέα/ της ειδικότητας/του τμήματος ειδικότητας ή της ομάδας που υλοποιεί το πρόγραμμα σχολικών δραστηριοτήτων και το αντίστοιχο ποσοστό επί τοις εκατό που απαιτείται αναλόγως με την περίπτωση.
18. Τα μεταφορικά μέσα με τα οποία θα πραγματοποιηθεί η μετακίνηση.
19. Τα ακτοπλοϊκά δρομολόγια ή οι αριθμοί πτήσεων και οι αντίστοιχες εταιρίες σε θαλάσσιες ή αεροπορικές μετακινήσεις. Στην περίπτωση επιπλέον διανυκτερεύσεων σε πλοία (οι οποίες δεν χρεώνονται στις ημέρες μετακίνησης) θα πρέπει να βεβαιώνεται στο Πρακτικό ότι τα πλοία αυτά εκτελούν αποκλειστικά και μόνο βραδινά δρομολόγια.
20. Ονοματεπώνυμο και κλάδο του/της αρχηγού και του/της αναπληρωτή/αναπληρώτριας του/της. Να αναφέρεται ότι είναι μόνιμοι εκπαιδευτικοί Δευτεροβάθμιας Εκπαίδευσης που ανήκουν στον Σύλλογο Διδασκόντων.
21. Ονοματεπώνυμο και κλάδος συνοδών και αναπληρωτών/-τριών τους. Να αναφέρεται ότι είναι μόνιμοι/μόνιμες εκπαιδευτικοί Δευτεροβάθμιας Εκπαίδευσης ή αναπληρωτές/-τριες πλήρους ωραρίου που ανήκουν στον Σύλλογο Διδασκόντων.
22. Για μετακινήσεις στο πλαίσιο εγκεκριμένων προγραμμάτων οι εκπαιδευτικοί πρέπει να είναι οπωσδήποτε μέλη της παιδαγωγικής ομάδας, εκτός αν συντρέχουν λόγοι ανωτέρας βίας, οπότε μπορεί να συνοδεύσει και εκπαιδευτικός που δεν συμμετέχει στην παιδαγωγική ομάδα. Για μετακινήσεις που γίνονται στο πλαίσιο Ευρωπαϊκών προγραμμάτων Erasmus+, e- Twinning, πρέπει οι εκπαιδευτικοί που συνοδεύουν να ανήκουν οπωσδήποτε στη σχολική μονάδα και στην παιδαγωγική ομάδα του προγράμματος.
23. Το αναλυτικό πρόγραμμα της εκδρομής για κάθε ημέρα.
24. Η απόφαση του Συλλόγου Διδασκόντων της επιλογής τουριστικού γραφείου (ημερήσια μετακίνηση, επίσκεψη στη Βουλή των Ελλήνων)
25. Ο αριθμός πράξης Διευθυντή για την επιλογή τουριστικού γραφείου (πολυήμερη μετακίνηση)
26. Η επωνυμία του τουριστικού γραφείου.
27. Η επωνυμία και ο τόπος του ξενοδοχείου που έχει επιλεγεί.
28. Αναφορά στην ασφαλιστική κάλυψη των μετακινούμενων μαθητών και συνοδών για όλη τη διάρκεια του ταξιδιού και της διαμονής (αρ. συμβολαίου αστικής επαγγελματικής ευθύνης και ταξιδιωτικής ασφάλισης/ιατροφαρμακευτικής/ ατυχήματος/ασθένειας (αφορά τις πολυήμερες μετακινήσεις)
29. Αναφορά στην ενημέρωση των συνοδών και των κηδεμόνων των μαθητών/-τριών που συμμετέχουν στη μετακίνηση, σχετικά με την υποχρέωση έκδοσης της Ευρωπαϊκής Κάρτας Ασφάλισης (αφορά μετακινήσεις σε χώρες της Ευρωπαϊκής Ένωσης). Να καταγράφεται στην Απόφαση του Συλλόγου Διδασκόντων η δυνατότητα συμμετοχής στην μετακίνηση μαθητή/- τριας ο/η οποίος/οποία δεν μπορεί να αποκτήσει Ευρωπαϊκή Κάρτα Ασφάλισης Ασθένειας και επίσης δεν διαθέτει ιδιωτική ασφάλιση.(άρθρο 15 της 20883/ΓΔ4/12-02-2020)
30. Στις περιπτώσεις μετακινήσεων στο πλαίσιο Ευρωπαϊκών προγραμμάτων, εγκεκριμένων προγραμμάτων σχολικών δραστηριοτήτων, συμμετοχής σε διαγωνισμούς και εγκεκριμένων εκδηλώσεων, ανταλλαγών, διεθνών εκδηλώσεων, αδελφοποιήσεων να αναγράφονται τα ονοματεπώνυμα των συμμετεχόντων/συμμετεχουσών μαθητών/-τριών όπως ακριβώς αναγράφονται στην Αστυνομική Ταυτότητα ή στο Διαβατήριο.
31. Να αναφέρεται ότι ο/η κ.κ. Διευθυντής/-τρια του σχολείου διατηρεί στο σχολείο τις ενυπόγραφες υπεύθυνες δηλώσεις των γονέων/κηδεμόνων.
32. Να αναφέρεται ο τρόπος με τον οποίο θα απασχοληθούν οι μαθητές/-τριες που δεν θα συμμετάσχουν στην μετακίνηση. (π.χ. παρακολούθηση ειδικά διαμορφωμένου ωρολογίου προγράμματος ή συμμετοχή σε σχολικές δραστηριότητες)
33. Σε περίπτωση ενστάσεων από μέλη του Συλλόγου Διδασκόντων για την υλοποίηση της μετακίνησης να καταγράφονται στο πρακτικό.
34. Στις περιπτώσεις συμμετοχής στην μετακίνηση μελών του Συλλόγου Γονέων και Κηδεμόνων καθώς και στη περίπτωση συμμετοχής ενήλικου συγγενικού ή άλλου ενήλικου προσώπου προκειμένου να συνοδεύσει μαθητή/-τρια με ειδικές εκπαιδευτικές ανάγκες, να αιτιολογούνται.
35. Οδηγίες για την αλλαγή στοιχείων/τροποποίηση – ακύρωση μετακίνησης

Σε περίπτωση που υπάρχει κάθε είδους τροποποίηση ή ακύρωση μιας μετακίνησης π.χ. ημερομηνιών, συνοδών, αριθμού μαθητών, ονομάτων μαθητών, δρομολογίων, ωρών κλπ., σας εφιστούμε την προσοχή στα εξής:

Για περιπάτους & διδακτικές επισκέψεις θα πρέπει να μας ενημερώνετε με σχετικό έγγραφο για την τροποποίηση ή ακύρωση της μετακίνησης.

Για όλες τις υπόλοιπες μετακινήσεις να μας υποβάλετε με διαβιβαστικό έγγραφο (στο οποίο θα αναγράφετε την αλλαγή-ακύρωση και τους λόγους αυτής), την τροποποιητική ή ακυρωτική πράξη του Συλλόγου Διδασκόντων (στην οποία θα αναφέρετε με σαφήνεια τα συγκεκριμένα στοιχεία που τροποποιούνται, αιτιολόγηση, νέα στοιχεία κλπ.)

1. Προσοχή!

**Ιδιαίτερη προσοχή να δοθεί στα εξής:**

* Να τηρούνται οι προθεσμίες υποβολής των απαραίτητων δικαιολογητικών.
* Τα δικαιολογητικά να διαβιβάζονται σε διάσταση Α4 και οι σελίδες να είναι μονής και όχι διπλής όψεως.
* Μην υποβάλλετε δικαιολογητικά στη Διεύθυνση Δευτεροβάθμιας Εκπαίδευσης την τελευταία ημέρα πριν τις διακοπές Χριστουγέννων και του Πάσχα. Σε αυτήν την περίπτωση των διακοπών θα πρέπει να τα υποβάλλετε τουλάχιστον 4 ημέρες πριν το κλείσιμο των σχολείων, οι οποίες ημέρες προστίθενται στην αρχική προθεσμία υποβολής (π.χ. αν η προθεσμία υποβολής είναι επτά (7) ημέρες, τότε η προθεσμία μετατρέπεται σε έντεκα (11) ημέρες)
* Τα πρακτικά των Συλλόγων Διδασκόντων να μην έχουν παραπομπές ( για οποιαδήποτε αλλαγή ή αναφορά επιπλέον στοιχείων, απαιτείται τροποποιητικό ή συμπληρωματικό πρακτικό)
* Τα στοιχεία της μετακίνησης που αναφέρονται στο πρακτικό του Συλλόγου Διδασκόντων πρέπει να συμφωνούν αυστηρά με αυτά που αναφέρονται στις βεβαιώσεις του/της κ.κ. Διευθυντή/Διευθύντριας.
* Τα δικαιολογητικά για το εξωτερικό, να υποβάλλονται στη Διεύθυνσή μας **εις διπλούν** (ένα πακέτο με πρωτότυπες σφραγίδες και ένα πακέτο με φωτοτυπίες)
* Μην επεξεργάζεστε τα ΥΠΟΔΕΙΓΜΑΤΑ που συμπληρώνετε ανά περίπτωση. Τα συμπληρώνετε ως έχουν και ό,τι δεν σας αφορά, το αφήνετε κενό ή το συμπληρώνετε με παύλα (-)
* Δικαιολογητικά που είναι εκπρόθεσμα, λανθασμένα ή ελλιπή θα επιστρέφονται άμεσα στη θυρίδα του Σχολείου σας στο Γραφείο 7 (Πρωτόκολλο) της Δ.Δ.Ε. Πιερίας χωρίς έγκριση.

Ως εκ τούτου, συνιστούμε να μην καταθέτετε τα δικαιολογητικά οριακά στις προθεσμίες υποβολής ώστε να παρέχεται η δυνατότητα έγκαιρης διόρθωσης/προσθήκης από πλευράς σας, πριν τη λήξη της προθεσμίας.